ร้านหาง่ายดี เพราะอยู่ติดถนนสุขุมวิทเลย มีที่จอดรถกว้างขวางมาก ซึ่งบรรยากาศโดยรวมของร้านเป็นสไตล์อังกฤษ ดูหรูหราและมีราคา เหมาะกับการมานั่งชิวถ่ายรูปสวยๆๆ 

เมนูในร้านส่วนใหญ่เป็นเครื่องดื่มและมีอาหารหนักอยู่ไม่เยอะนัก แต่ที่น่าสนใจมากคือขนมและเค้กที่มีให้เลือกอยู่ในตู้มากมายพอควร แต่เนื่องจากมาคนเดียวเลยสั่งได้แค่สปาเก็ตตี้กุ้งและคาปูิโน่ เท่านั้น (เสียดายอ่ะ)

กาแฟเข้มข้นดี ส่วนสปาเก็ตตี้หอมพริกและพริกไทดี มีรสชาติเค็มนิดๆๆ กำลังดี แต่ที่สำคัญกุ้งตัวโตมาก อร่อยใช้ได้เลย

หากท่านใดหาร้านกาแฟเก๋ๆๆ ในพัทยาที่มีขนมและอาหารด้วย อย่าลืมแวะมาลองชิมที่นี่ดูนะ